Tove Lo, Tavastia-klubi Helsinki 2014.
**Tove Lo** (oik. **Ebba Tove Elsa Nilsson**, s. 29. lokakuuta 1987 Tukholma, Ruotsi) on ruotsalainen laulaja ja lauluntekijä.

Hän on julkaissut EP-levyn *Truth Serum* (2014) sekä kolme studioalbumia , joista ensimmäinen on *Queen of the Clouds* (2014). Hänellä on levytyssopimus Universal Music -levy-yhtiön kanssa. Toinen studioalbumi *Lady Wood* julkaistiin 28. lokakuuta 2016. Kolmas studioalbumi *Blue Lips* julkaistiin vuonna 2017. Neljännen studioalbuminsa *Sunshine Kitty* Tove Lo julkaisi 20. syyskuuta 2019.

Elämä
-----

### Lapsuus ja nuoruus

Tove Nilsson kasvoi tukholmalaisessa Djursholmin esikaupungissa. Hänen äitinsä on psykologi ja isä yrittäjä. Kumpikaan ei ole erityisen musikaalinen. Hän sai lempinimen "Tove Lo" jo lapsena lumouduttuaan eläintarhassa näkemästään Tove-nimisestä ilveksestä (ruots. *lo* ’ilves’), ja ryhtyessään muusikoksi hän alkoi käyttää sitä taiteilijanimenään.

Tove Lo on kertonut eläneensä tavallisen lapsuuden, kunnes hän värjäsi teini-iässä hiuksensa vaaleanpunaisiksi ja alkoi kapinoida. Tähän vaikutti ainakin osaksi Kurt Cobainin ja Courtney Loven rakkaustarina, johon Tove ihastui 12-vuotiaana. Hän oli kyllästynyt turvalliseen elämäänsä ja halusi jotakin muuta.

### Koulutus

Tove Lo on opiskellut Rytmus-musiikkilukiossa. Aloittaessaan opiskelunsa hän ei tuntenut itseään erityisen lahjakkaaksi. Lukio ei pitänyt pop-musiikkia kovinkaan suuressa arvossa, vaan panosti enemmän jazzin, rockiin ja souliin. Periksiantamattoman työn tuloksena Tove Lo pystyi asteittain kehittämään omaperäistä tyyliään. Vähitellen hän alkoi myös luottaa itseensä esiintyjänä ja kertoo hyötyneensä eniten juuri esiintymiskammon yli pääsemisestään. Hän kertoi myös, ettei hän keskity niinkään laulutekniikkaan vaan laulun merkitykseen.

Ura
---

### Alkuvaiheet

2000-luvun alkupuolella Tove Lo aloitti soittouransa silloisen poikaystävänsä kanssa rock-yhtyeessä nimeltä Tremblebee. Yhtye kuitenkin hajosi heidän parisuhteensa päätyttyä. Samoihin aikoihin Tove Lo hankki ensimmäisen oman studionsa, joka oli hänen serkkunsa omistama vaja. Kertomansa mukaan hän kadotti ajantajunsa ja sulkeutui kylmään vajaan päiväkausiksi tekemään musiikkia. 23-vuotiaana hän sai sopimuksen Warner Chappell -kustannusyhtiön kanssa. Siellä Tove Lo on ollut kirjoittamassa kappaleita muille artisteille, kuten Icona Popille, Cher Lloydille ja Girls Aloudille.

### 2012–2013: Sooloura ja läpimurto

|  |  |  |
| --- | --- | --- |
| "| Tänään ajattelen vähemmän miten laulan, ja enemmän mistä laulan. Haluan musiikkini todella koskettavan sitä hermoa, joka iskee suoraan sydämiinne. | "|
| **– Tove Lo RadarOnline-verkkosivustolle.** |

Tove Lon ensimmäisen single, "Love Ballad", julkaistiin vuonna 2012. Hän sai kuitenkin enemmän huomiota maailmalla vasta kappaleiden "Habits" ja "Out of Mind" myötä. Tove Lon kappaleissa heijastui vahvasti hänen oma elämänsä, joista suurimman painon saavat huumeet ja rakkauselämä. Tove Lo kertoi haastatteluissaan kappaleidensa olevan hänelle tilaisuus olla rehellinen ihmissuhteistaan. Hän ei pelkää leimautumista, vaikka kertookin henkilökohtaiset tarinansa avoimesti.

Yhteistyö Hippie Sabotagen kanssa nosti Tove Lon Hot100US-listan 45. sijalle. Remix nousi myös iTunesin listoille Ellie Gouldingin jaettua sen Twitterissä. Tove Lo on nauttinut suosiosta myös muiden yhteistyöbiisien kautta. Vuonna 2013 julkaistut Lucas Nordin "Run On Love" sekä Seven Lions with Myon and Shane 54 -kollektiivin "Strangers" toivat hänen uralle nostetta kansainvälisesti.

### 2014: *Truth Serum* ja konsertit ulkomailla

Tove Lo julkaisi EP:n *Truth Serum* 3. maaliskuuta 2014. Levyn keskeisenä teemana oli hänen seurustelusuhteensa päättyminen. Levyä kehuttiin jo ennen sen ilmestymistä ja se oli 39. Heatseekers Albums -listalla ja 25. Ruotsin virallisella albumilistalla.

Tove Lo esiintyi ensimmäisen kerran Suomessa Helsingin Tavastia-klubilla 25. maaliskuuta 2014. Lo on esiintynyt myös muualla maailmalla, kuten New Yorkissa ja Lontoossa.

### 2016–2017: Lady Wood ja Blue Lips

Helmikuussa 2016 Tove Lo tuotti "Scars" -kappaleen joka esiintyi samana vuonna julkaistussa Outolintu-sarja: Uskollinen -elokuvassa. Lokakuussa 2016 ilmestyi artistin toinen studioalbumi Lady Wood, jolta julkaistiin kaksi singleä: "Cool Girl" ja "True Disaster".

Vuonna 2017 hän ja Lorde sanoitti yhdessä kappaleen "Homemade Dynamite", joka on Lorden Melodrama -albumin kolmas kappale. Marraskuussa ilmestyi artistin kolmas studioalbumi Blue Lips jolta julkaistiin kaksi singleä: "Disco Tits" ja "Bitches". Albumi on konseptialbumi, joka on eräänlainen jatko-osa edelliselle albumille.

Vaikutteet
----------

Uransa alussa Tove Lo otti musiikillisia vaikutteita Kurt Cobainin ja Nirvanan Grunge-tyylistä. Vaikka hän myöhemmin vaihtoi grungesta poppiin, niin hänen dynamiikan käytössään (rauhalliset säkeet, pauhaavat kertosäkeet) on havaittavissa edelleen Nirvanalta kumpuavia vivahteita. Tove Lon idoli on Beyoncé, jota hän on kuvaillut sekä ulkonäöltään että lauluääneltään täydelliseksi. Tyyli-idolikseen hän on maininnut Janis Joplinin.

Tove Lo tunnetaan myös siitä, että hänellä on tapana vilauttaa paljaita rintojaan lavalla esiintyessään.

Tove Lo on myöntänyt käyttäneensä huumeita, ja menneensä kokeiluissaan joskus liiallisuuksiin. Impulsiivisuutta hän pitää sekä hyvänä että huonona ominaisuutenaan.

Diskografia
-----------

### EP:t

* *Truth Serum*  (2014)

### Studioalbumit

* *Queen of the Clouds* (2014)
* *Lady Wood* (2016)
* *Blue Lips* (2017)
* *Sunshine Kitty* (2019)
* *Dirt Femme* (2022)

### Singlet

* "Love Ballad" (2012)
* "Habits" (2013 )
* "Out of Mind" (2013)
* "Stay High" (ft. Hippie Sabotage) (2014)
* "Talking Body" (2015)
* "Timebomb" (2015)
* "Moments" (2015)
* "Scars" (2016)
* "Cool Girl" (2016)
* "Disco Tits" (2017)
* "Glad He´s Gone (2019)
* "Bad As The Boys (ft. Alma) (2019)
* "Really don´t like u" (ft. Kylie Minogue) (2019)
* "Sweettalk my hear" (2019)
* "Bikini Porn" (2020)
* "How Long" (2022)
* "2 Die 4" (2022)

### Vierailut

* "Run on Love" – Lucas Nord (2013)
* "Strangers" – Seven Lions with Myon and Shane 54 (2013)
* "Heroes" – Alesso (2014)
* "Come Back to Me" – Urban Cone (2015)
* "Desire" – Years & Years (2016)
* "Close" – Nick Jonas (2016)
* "Say It" – Flume (2016)
* "Get Up And Fight" – Muse (2018)

Lähteet
-------

1. 1 2 3 4 5 6  
Savage, Mark: Tove Lo: A Swedish pop star in waiting BBC News. Viitattu 22.4.2014. (englanniksi)
2. 1 2  
Buchanan, John D.: Tove Lo *Allmusic.com*. Viitattu 22.5.2014. (englanniksi)
3. 1 2  
Tove Lo Universal Music. Viitattu 26.3.2014. (ruotsiksi)
4. ↑  Feeney, Nolan: Tove Lo announces new album, Lady Wood *Entertainment Weekly*.  17.8.2016. Viitattu 7.9.2016. (englanniksi)
5. ↑  Sunshine Kitty *genius.com*.
6. 1 2 3 4 5 6  
A new superstar is about to light up the pop cosmos. *popjustice.com*. Viitattu 26.3.2014. (englanniksi)
7. 1 2  Mikkola, Irina: Hehkutettu ruotsalaislaulaja MTV.fille: Suomalaisista musiikkini voi kuulostaa iloiselta MTV Internet. Viitattu 22.4.2014. (suomeksi)[vanhentunut linkki]
8. 1 2  
Poptähtien taustavoimista parrasvaloihin *ylex.yle.fi*. Viitattu 26.3.2014. (suomeksi)
9. 1 2 3  
Nettelbladt, Sonja: Tove Lo Radar Magazine. Viitattu 22.4.2014. (englanniksi)
10. 1 2  
Davidson-Vidavski, Doron: Tove Lo The Line of Best Fit. Viitattu 23.4.2014. (englanniksi)
11. 1 2 3  
Laulaja-lauluntekijä Tove Lo: Kylmästä vajasta kansainväliseen menestykseen *iltalehti.fi*. Viitattu 26.3.2014. (suomeksi)
12. ↑  Ruotsalaistulokas Tove Lo Tavastialle maaliskuussa NRJ. Viitattu 22.4.2014. (suomeksi)[vanhentunut linkki]
13. ↑  
Tove Lo - artisti *ylex.yle.fi*. Viitattu 26.3.2014. (suomeksi)
14. 1 2 3 4 5  
Tove Lo Debuts Talks 'Truth Serum' EP, Working With Adam Lambert *billboard.com*. Viitattu 26.3.2014. (englanniksi)
15. 1 2  
Lucas Nord feat Tove Lo - Run on Love: New music *theguardian.com*. Viitattu 26.3.2014. (englanniksi)
16. 1 2  
Tove Lo, 2NE1, Christina Perri + More: 5 Must-Hear Pop Songs Of The Week *buzzworthy.mtv.com*. Viitattu 26.3.2014. (englanniksi)
17. ↑  Stay High *hot100us.com*.  Arkistoitu 28.3.2014. Viitattu 26.3.2014. (englanniksi)
18. ↑  
Daw, Robbie: Tove Lo: 6 Questions About "Habits," The ‘Truth Serum’ EP And Her Upcoming Album Idolator. Viitattu 22.4.2014. (englanniksi)
19. ↑  
Tove Lo’s "Stay High" (Hippie Sabotage Remix) Explodes On iTunes Thanks To Ellie Goulding *idolator.com*. Viitattu 26.3.2014. (englanniksi)
20. ↑  
Truth Serum - EP *itunes.apple.com*. Viitattu 26.3.2014. (englanniksi)
21. ↑  
Sveriges Officiella Topplista *sverigetopplistan.se*. Viitattu 26.3.2014. (ruotsiksi)
22. ↑  
Ruotsalaistulokas Tove Lo Suomeen maaliskuussa *ylex.yle.fi*. Viitattu 26.3.2014. (suomeksi)
23. ↑  
Tove Lo - New York *interviewmagazine.com*. Viitattu 26.3.2014. (englanniksi)
24. ↑  Genius: Tove Lo - Lady Wood
25. ↑  Brittany Spanos: *Tove Lo on Going to Extremes: 'I'm Never as Happy as When I Lose Control* (Arkistoitu – Internet Archive) Rolling Stone (14.10.2016)
26. ↑  
White, Kaitlin: TOVE LO: SWEDISH POP’S JANIS JOPLIN Noisey. Viitattu 22.4.2014. (englanniksi)
27. ↑   *Ruotsalaislaulaja teki sen taas – vilautti rintansa festariyleisölle* is.fi 16.5.2015
28. ↑   *Tove Lo nosti paitansa kesken Ruisrockin keikan - rohkea feministinen kannanotto* iltalehti.fi 10.7.2017
29. ↑   *Weekend -festivaalit: Tove Lo ei kainostellut tänäänkään – paljasti rintansa festarikansalle* iltalehti.fi 1.7.2022
30. ↑  
Lynn, Jennifer: Tove Lo’s Habits: The Good, The Bad And The Ugly (Dance) Music Television. Viitattu 22.4.2014. (englanniksi)
31. ↑  
Single release *facebook.com*. Viitattu 26.3.2014. (englanniksi)

Aiheesta muualla
----------------

* Tove Lon viralliset sivut

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |